**513/2019.(XI.28.) Kgy. sz. határozat**

A Közgyűlés a szombathelyi horvát, német, roma és szlovén nemzetiségi önkormányzatokkal együttműködési megállapodás megkötéséről szóló előterjesztést megtárgyalta és az alábbi döntést hozta:

1./ Szombathely Megyei Jogú Város Közgyűlése a nemzetiségek jogairól szóló 2011. évi CLXXIX. törvény 80. §-a értelmében a szombathelyi horvát, német, roma és szlovén nemzetiségi önkormányzatokkal kötendő együttműködési megállapodásokat az előterjesztés melléklete szerint fogadja el.

2./ A Közgyűlés egyetért azzal, hogy Szombathely Megyei Jogú Város Német Önkormányzatával kötendő együttműködési megállapodás tartalmazza azt is, hogy a Közgyűlés Szombathely Megyei Jogú Város Német Önkormányzata részére, mint a Szombathelyi Reguly Antal Nyelvoktató Nemzetiségi Általános Iskola fenntartója és üzemeltetője részére a 159/2015. (IV.16.) Kgy. sz. határozatban foglaltak szerint biztosítja a közfeladat ellátásához szükséges ingatlan és ingó vagyon ingyenes használatát.

3/ A Közgyűlés felhatalmazza a polgármestert, hogy az együttműködési megállapodásokat aláírja, és felkéri, hogy a megállapodás végrehajtása érdekében a szükséges intézkedések megtételéről gondoskodjon.

**Felelősök:** Dr. Nemény András polgármester

 Dr. Károlyi Ákos jegyző

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal (1-2. pont), 2019. december 20. (3. pont)